EELNÕU

**NARVA LINNAVALITSUS**

**KORRALDUS**

Narva \_\_\_\_\_\_\_\_\_2023.a nr \_\_\_\_

**Hoolduskuludele piirmäära kehtestamine**

1. **Asjaolud ja menetluse käik**

1. juulist 2023 jõustuv hooldereform tähendab, et riik tuleb hoolduse eest maksmisel appi, sh kohamaksumus jaguneb teenust vajava inimese ja kohaliku omavalitsuse vahel. Igal omavalitsustel on õigus kehtestada hoolduskuludele piirmäär, mis peab tagama inimesele teenuse kättesaadavuse vähemalt mõnes hooldekodus.

Narva Linnavolikogu 15.06.2023 määrusega nr 10 kinnitati "Väljaspool kodu osutatavale üldhooldusteenusele suunamise kord Narva linnas", mis reguleerib nende Narva linna täiskasvanud isikute, kellel on hinnatud teenuse vajadust, väljaspool kodu osutatavale üldhooldusteenusele suunamiseks, kelle rahvastikuregistrijärgne ja tegelik elukoht on Narva linnas.

Ülalnimetatud määruse § 5 lõike 1 kohaselt hoolduskuludele piirmäära kehtestab Narva Linnavalitsus. Kui Narva linna Sotsiaalabiamet on välja selgitanud isiku vajaduse väljaspool kodu osutatava ööpäevaringse üldhooldusteenuse järele, rahastatakse Narva linna eelarvest teenuskoha maksumusest hoolduskulude osa Narva Linnavalitsuse kehtestatud piirmäära ulatuses ning väiksema sissetuleku hüvitise. Seejuures ei võeta arvesse isiku muid sissetulekuid ega vara.

Hoolduskuludele piirmäära arutamise käigus lähtuti samalaadsete omavalitsuste võrdlemisel keskmisest näitajatest.

Eeltoodu alusel hoolduskuludele tuleb kehtestada piirmäär.

1. **Õiguslikud alused**
2. Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
3. Narva Linnavolikogu 15.06.2023 määrusega nr 10 "Väljaspool kodu osutatavale üldhooldusteenusele suunamise kord Narva linnas" § 5 lõike 1 kohaselt hoolduskuludele piirmäära kehtestab Narva Linnavalitsus. Piirmäär peab tagama isikule teenuse kättesaadavuse vähemalt mõnes hooldekodus.
4. **Otsus**

Kehtestada hoolduskuludele piirmääraks 700 eurot kuus.

1. **Rakendussätted**
   1. Korraldus jõustub 01.07.2023.
   2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär